REPUBLIKA HRVATSKA

KARLOVAČKA ŽUPANIJA

OPĆINA TOUNJ

OPĆINSKI NAČELNIK

**SPECIFIKACIJA JAVNIH RADOVA PO STAVKAMA NA UREĐENJU I ODRŽAVANJU**

**SPOMENIKA KULTURNIH I POVJESNIH ZNAMENITOSTI NA PODRUČJU**

**OPĆINE TOUNJ**

1. Sječa dotrajalog i polomljenog drveća, šiblja-šikare, korova u pojasu spomenika kulture, zatim skupljanje istog na hrpu te paljenje pod nadzorom vatrogasaca DVD –Tounj.
2. Čišćenje odvodnih kanala od naplavina obraslog raslinjem za oborinske vode od spomenika kulture.
3. Čišćenje šiblja i ručni iskop dovodnih zapuštenih kanala koji napajaju izvor pitke vode uz državnu cestu D-23 uz zaštićeni Izvor „Vrelo Božidar“ te uređenje samog prilaza izvoru od nabacanog smeća, naplavina mulja, pijeska i sl.
4. Ručno planiranje terena od dovezenog nasipnog materijala prilaznih puteva i platoa oko svih objekata spomenika kulture.
5. Popravak i slaganje porušenog i dotrajalog kamenog suhozida i betonskih kamenih zidova u neposrednoj blizini kulturnih spomenika ( crkve, mlinice, stari grad, mostovi) i po potrebi dopremljenog novog kamena iz kamenoloma Tounj. Popravak i micanje starih dotrajalih ograda te postavljanje novih.
6. Planiranje terena sa dovezenom zemljom i sađenje novog drveća i drugih ukrasnih sadnica okoliša spomenika kulture te uređenje - šišanje zapuštenih živica i sadnja nove živice.
7. Uređenje šetnica, prilaznih poučnih staza do špilje Tounjčica, te čišćenje izvora pitke vode Tounjčica od porušenog granja, šiblja drveća i sl. zatim micanje kamena i uređenje okoliša vodotoka rijeke Tounjčice oko starog Frankopanskog mosta prema zaštićenom starom gradu Tounj i svih starih mlinica prema zaštiti kulturne baštine ministarstva kulture RH, Konzervatorskog odjela u Karlovcu a prema prostornom planu općine Tounj. Sve ovo navedeno čini jednu povijesnu cjelinu pa sve do Tounjskog kamenog dvokatnog mosta.
8. Postavljanje poučnih, natpisnih ploča ( iskop rupa, betoniranje stopa za nosivu konstrukciju) i druge povijesno turističke signalizacije uz ceste i spomenike kulture.

**Važna napomena:** Općina Tounj ima površinu od 96,4 km2 i spomenici kulture su smješteni u sedam naselja općine i udaljeni su neki jedan od drugog i desetak kilometara i zbog bolje efikasnosti i troškova prijevoza a i gubitka radnih sati najučinkovitije je da svi rade zajedno jer sa njima će uvijek biti i bar jedan djelatnik komunalnog pogona općine Tounj a zadaće oko uređenja dobivati će osobno od moje malenkosti – načelnika. S obzirom da sam po struci građevinski inženjer sa velikim iskustvom ( 30-ak godina ) u istim ili sličnim poslovima odnosno radovima na građevini a pogotovo oko spomenika kulture na području općine Tounj.

Općinski načelnik Ivica Sopek ing.građ.

--------------------------------